Lauvtjern (Østmarka)

Lauvtjern er en innsjø i Østmarka i Oslo. Lauvtjern ligger omtrent én times gåtur sørøst for bebyggelsen på Trosterud i Groruddalen, mellom Puttåsen og Haukåsen. Innsjøen er med sine 325 meter over havet et av de høyestliggende i Østmarka. I nordenden av vannet ligger to hytter, den ene tilhørende Bryn KFUM. Sørøst for Lauvtjern, i retning radartårnet på Haukåsen, ligger hytta Ulvenseter. Dette er én av fire kjente setrer i gamle Aker kommunes del av Østmarka, men den opprinnelige beliggenheten til setra er ikke kjent, og da den var i drift lå den sannsynligvis noe nærmere selve Ulven gård. Referanser